Foto: AP KXDR rahbari Kim Chen In Rossiyaga tashrif buyurish niyatida. Bu haqda «Ryonxap» xabar bermoqda. Ta’kidlanishicha, Janubiy Koreya prezidenti Mun Chje In tegishli bayonot bilan chiqqan. «AQSh - KXDR ikkinchi sammiti bilan bir qatorda, rais Kim Chen Inning Rossiya va Xitoyga safar qilishi kutilmoqda», - dedi In. Uning qo‘shimcha qilishicha, Xitoy Xalq Respublikasi raisi Si Tszinpinning Shimoliy Koreya hududiga ham tashrifi rejalashtirilgan. Eslatib o‘tamiz, avvalroq Yaponiya bosh vaziri Sindzo Abe Shimoliy Koreya yetakchisi Kim Chen In bilan uchrashish niyatida ekanini bildirgandi.